מועצה אזורית תמר

תמר היא מועצה אזורית השוכנת בנגב ממערב ומדרום לים המלח. המועצה כוללת יישובים חקלאיים וקהילתיים, מפעלים, אתרי תיירות, בתי מלון, ומתקנים אזרחיים וצבאיים. יישובי המועצה: עין גדי, נאות הכיכר, עין חצבה, עין תמר, נווה זוהר, הר עמשא. אוכלוסיית הקבע של המועצה האזורית היא הקטנה מבין המועצות המקומיות בישראל, אך האזור מהווה מוקד משיכה לתיירים וטיילים רבים. המועצה האזורית תמר מספקת לתושבים שירותים מוניציפליים (חינוך (גם תקצוב תיכון שש-שנתי עין-גדי), תרבות, ביטחון, בריאות, תברואה, ניקוז ועוד). למתחמי התיירות נותנת המועצה שירותי גינון, אשפה, טיפול בשפכים, שיווק ופרסום בין־לאומי, רישוי עסקים ותחזוק טיילת המלונות הארוכה. למפעלי התעשייה שבתחומה נותנת שירותי תכנון ורישוי עסקים. בשטח המועצה 16 חופי רחצה מוכרזים הפעילים כל ימות השנה. ההחלטה על הקמת המועצה התקבלה בסוף שנת 1955, ובדצמבר 1955 החליטה ועדת השמות הממשלתית לתת לה את השם "תמר". ב-19 באפריל 1956 חתם שר הפנים ישראל בר-יהודה על צו המורה על הקמתה, והמועצה נוסדה ב-24 במאי 1956, עת הוקמה אכסניה בקרבת מערת סדום שבהר סדום. בתחילת דרכה היו כלולים בה היישובים: דימונה, עין גדי, חצבה ועין יהב, בסך הכל 1,600 תושבים (רובם בדימונה) ושטח מפעלי ים המלח. שטח השיפוט שלה באותה עת היה כ-2,000,000 דונם. ב-1957 מינתה המועצה ועד מקומי לדימונה, אך התושבים תבעו שתקום מועצה מקומית עצמאית. שנה אחר כך, בנובמבר 1957, היא הוקמה. משטח השיפוט של "תמר" נגרעו 24,000 לטובת דימונה, שכבר היו בה באותה עת 3,000 תושבים. בשנת 1962 הוקמה העיר ערד על שטח נוסף שנגרע מ"תמר". בסוף שנות ה-50 החלה הקמתם של מתחמי התיירות חמי זוהר ועין בוקק על חוף ים המלח, וההקריה למחקר גרעיני – נגב, בשטח המועצה. בסוף שנות ה-60 הוקם בשטח המועצה אזור התעשייה מישור רותם, אזור התעשייה הגדול בישראל. לאחר מלחמת ששת הימים הוכללו בתחום המועצה כל יישובי מערב ים המלח, עד שב-1993, ברקע הסכמי אוסלו, הוחלט לפצל מהמועצה את יישוביה שמצפון לקו הירוק, שהוכללו במועצה אזורית מגילות ים המלח. בשנות ה-90 החל מאבק של ראשי הערים בדימונה וערד על העברת שטחי התעשייה והתיירות מ"תמר" אליהם. זאת מאחר שהמועצה גובה תשלומי ארנונה גבוהים מהעסקים באזורים אלו, בעוד שהיא מנתה אז כ-1,250 תושבים בלבד, כך שהיא בעלת ההכנסות הגבוהות ביותר לנפש בישראל. בעוד דימונה וערד, מצויות במצוקה תקציבית. דימונה ביקשה לספח את מישור רותם וערד את בתי המלון בים המלח. בדצמבר 2002 הודיע שר הפנים, אלי ישי כי העיר דימונה תזכה ל-40% מהמסים שמשלם אזור התעשייה מישור רותם ולשטח המוניציפלי של העיר יסופחו הקריה למחקר גרעיני ופארק התעשיות רותם הסמוך. לצורך מימוש ההחלטה הוקמה "ועדת גבולות" בראשות עוזיאל וכסלר, שב-2004 המליצה על ביצוע השינוי. זאת הייתה ועדת גבולות שנייה שבדקה את שינוי שטחי השיפוט באזור, ועדה קודמת הוקמה כבר ב-1987 בראשות שלמה חסון, שכללה את ירוחם, דימונה, מועצת רמת הנגב, מועצת הערבה התיכונה ותמר. ב-2012 הוקמה ועדה גבולות שלישית. בעקבות ועדה זו נחתם הסכם על פיו "תמר" תשלם לשכנותיה – מועצה אזורית ערבה תיכונה, ערד ודימונה, סך כולל של 120 מיליון שקל. ותחל להעביר 12 מיליון שקל לשנה בגין הכנסות מארנונה, מתוך סך של 80 מיליון שקל הכנסות מארנונה בשנה שמקבלת המועצה, בעיקר ממפעלי ים המלח ומתחם המלונות בעין בוקק. ב-24 בדצמבר 2014 נעצר ראש המועצה דב ליטבינוף במסגרת פרשת ישראל ביתנו. באוקטובר 2015 המליצה המשטרה להעמידו לדין באשמת מתן שוחד, הלבנת הון, מרמה והפרת אמונים. ב-11 באוקטובר 2018 חתם ליטבינוף על הסדר טיעון, במסגרתו נמחקו סעיפי השוחד, הלבנת ההון והמרמה והוא הורשע בסעיף הפרת אמונים. ליטבינוף הודה במסגרת הסדר הטיעון שכיו"ר ההנהלה של "רשות ניקוז ים המלח", אישר תשלום מהמועצה האזורית תמר כעמלה לאלכס ויז'ניצר דרך חברה בשם "י.א חי יזמות ואחזקות בע"מ". בינואר 2019, חתם שר הפנים אריה דרעי על צו המספח את היישוב העתידי חירן למועצה האזורית תמר, זאת אף שהמועצה הביעה התנגדות לכך. בעקבות מתקפת הפתע על ישראל בשביעי באוקטובר 2023, מועצה אזורית תמר קלטה בין 8000 ל-15,000 מפונים מעוטף עזה. המפונים שהו במועצה האזורית גם חודשים לאחר המתקפה. תוך זמן קצר, במועצה אזורית תמר הוקמו עבור המפונים בית ספר, פנימיית נוער ופארק עם אטרקציות למשפחות. המועצה האזורית תמר משתרעת על שטח של כ-1,343,070 דונם בנגב המזרחי ועיקרם בחופו המערבי של ים המלח. במועצה שישה יישובים: קיבוץ עין גדי, המושבים נאות הכיכר ועין תמר, היישוב הקהילתי נוה זוהר, הכפר האקולוגי הר עמשא ומושב עין חצבה, מלבד יישובים אלו יוקמו בהר חירן היישובים חירן ויתיר אשר צפויים להיות משויכים למועצה האזורית תמר. בשטח המועצה מצויים כל מלונות ים המלח ומפעלי תעשייה שונים כמפעלי ים המלח והמפעלים במישור רותם. בשטח המועצה אתרי תיירות רבים, לרבות גן לאומי מצדה. דרום – מועצה אזורית ערבה תיכונה צפון – מועצה אזורית מגילות ים המלח ומועצה אזורית הר חברון (גבול זה חופף לקטע של הקו הירוק) מערב – הערים ערד, דימונה מזרח – ים המלח ובריכות האידוי, גבול ירדן המועצה האזורית תמר מפעילה את אתר הטמנת הפסולת הגדול ביותר במדינת ישראל, מטמנת אפעה. לפי נתוני הלשכה המרכזית לסטטיסטיקה (הלמ"ס) נכון לסוף יולי 2024 (אומדן), מתגוררים במועצה אזורית תמר 1,604 תושבים (מקום 255 בדירוג רשויות מקומיות בישראל). האוכלוסייה גדלה בקצב גידול שנתי של ‎2.0%‏. אחוז הזכאים לתעודת בגרות מבין תלמידי כיתות י"ב בשנת ה'תשפ"ב (2021-‏2022) היה 80.0%. השכר החודשי הממוצע של שכיר במשך שנת 2021 היה 10,233 ש"ח (ממוצע ארצי: 11,330 ש"ח). יהודה אלמוג, תושב האזור משנת 1934. היה ראש המועצה הראשון משנת 1956. שמואל בראון נציג מפעלי ים המלח עמוס גנור מעין גדי משה שמיר מעין גדי יואב גבעתי מעין גדי (1990–2003) אמנון פישמן דב ליטבינוף מעין גדי (2004 - יולי 2019) - נאלץ לפרוש לאחר שהורשע בפלילים והוטל עליו קלון רות קפלן מעין חצבה (יולי 2019 - נובמבר 2019) - ממלאת מקום ניר ונגר מעין גדי (מנובמבר 2019). מדיה וקבצים בנושא מועצה אזורית תמר בוויקישיתוף אתר האינטרנט הרשמי של מועצה אזורית תמר מרכז מדע ים המלח והערבה פרופיל מועצה אזורית תמר נכון לשנת 2020 באתר הלמ"ס שלמה גבעון, אורית ויובל הגישו למקלף פרחים שצמחו בחוף ים המלח, מעריב, 22 ביוני 1966 משולם עד, עשור למועצת "תמר", דבר, 23 ביוני 1966 יוגב שרביט, ‏מועצה אזורית תמר - עשירה מרחוק, רחוק מעשירה, באתר גלובס, 6 ביוני 2018 קים לגזיאל, "אנחנו חד־משמעית תחרות לאילת": ים המלח רוצה להמציא את עצמו מחדש, באתר TheMarker‏, 26 באפריל 2024 תמר (ישראל : מועצה אזורית), דף שער בספרייה הלאומית לטבלת הדירוג המלא. אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. מאזן מפוני מלחמת חרבות ברזל: מספר מפונים שנקלטו במועצה האזורית פחות מספר מפונים שפונו ממנה, מבוטא באלפי תושבים. מתוך אתר למ"ס, המתבסס על מערכת "יחד" (של מערך הדיגיטל הלאומי) נכון ל-סוף יולי 2024 (אומדן). הנתונים לפי טבלת רשויות מקומיות של למ"ס עבור סוף 2022 הנתונים לפי טבלת מדד חברתי כלכלי של למ"ס נכון לשנת 2021 המועצה החדשה בנגב: "תמר", למרחב, 11 בדצמבר 1955 המועצה "תמר" - הגדולה בארץ, למרחב, 19 באפריל 1956 ע. משולם, תמר - בחבל סדום, דבר, 4 ביולי 1956 הוקמה המועצה האזורית " תמר", דבר, 25 במאי 1956 תובעים מועצה מקומית בדימונה, על המשמר, 26 בדצמבר 1957 דימונה - מועצה מקומית, שערים, 10 בנובמבר 1958 מאיה הורודניצ'אנו‏, מתנחלי השמאל, באתר וואלה, 26 באפריל 2018 יניר יגנה, המועצות בנגב נאבקות על ההכנסות מארנונה בדרישה לצדק חלוקתי, באתר הארץ, 26 באפריל 2012 גבי ללוש: להעביר את פארקי התעשייה רותם מתחום השיפוט תמר לדימונה, באתר גלובס, 18 בפברואר 1998 שמואל דקלו, ‏עיריית ערד לבג"ץ: להעביר אלינו שטחים מניבי ארנונה מהמועצה האיזורית תמר, באתר גלובס, 16 בדצמבר 2004 צחר רותם, הקריה למחקר גרעיני ופארק מדע יסופחו לדימונה, באתר הארץ, 23 בדצמבר 2002 דין וחשבון ועדת חקירה לגבולות וחלוקת הכנסות מאזורים מניבי הכנסות באזור דרום , באתר משרד הפנים, יולי 2014 שלומית צור, ‏שר הפנים גדעון סער מציג: מהפכת הארנונה בנגב, באתר גלובס, 18 באוגוסט 2014 חן מענית ואלה לוי-וינריב, ‏פרשת ישראל ביתנו: המשטרה ממליצה להעמיד לדין 36 חשודים, באתר גלובס, 21 באוקטובר 2015 אלה לוי-וינריב, ‏פרשת ישראל ביתנו: הסדר טיעון לראש המועצה האזורית תמר, באתר גלובס, 11 באוקטובר 2018 אלמוג בן זכרי, דרעי הודיע על סיפוח יישוב למועצה האזורית תמר למרות התנגדותה, באתר הארץ, 24 בינואר 2019 ישי אלמקייס, מועצת תמר במציאות חדשה: 1600 תושבים קולטים 15,000 מפונים, באתר מקור ראשון, ‏8.11.2023 מילן מועלם, ראש המועצה האזורית תמר: "אנשים הגיעו לכאן עם פיג'מה", באתר ערוץ 14, ‏20-10-2023 שירה קדרי־עובדיה, בית הספר של ילדי העוטף מבקש להשיב לתלמידיו את השגרה שנלקחה מהם, באתר הארץ, 10 בנובמבר 2023 הודעה לתקשורת 17.12.23: הקמת בית ספר ממלכתי דתי עבור מפוני קיבוץ סעד, באתר משרד החינוך, ‏17-12-2023 שר החינוך חנך פנימייה בעין גדי עבור תלמידי י"ב של בי"ס 'נופי הבשור' במועצה האזורית אשכול, באתר משרד החינוך, ‏21-12-2023 לראשונה: הוקם פארק חינמי לכל המשפחה עבור המפונים, באתר ישראל היום, ‏30-11-2023 מתחם נינג'ה, מיצג דינוזאורים, משחקי ספורט - פארק ענק חדש נפתח לטובת מפוני הדרום, באתר כיפה, ‏30-11-2023 פרופיל מועצה אזורית תמר באתר הלמ"ס יהודה אלמוג - איש סדום, הארץ, 19 במרץ 1956 אזרחות־כבוד של מועצת "תמר" - ליהודה אלמוג, דבר, 13 במאי 1969 נחמן גלבוע, ראש חדש: הקיבוצניק מעין גדי נבחר להוביל את המועצה האזורית תמר, באתר mynet‏ קיבוץ, 6 בדצמבר 2019